Document ID: /roh_data/filtered/swiss_laws_in_ROHinterleaved.jsonl.gz/27973

This text was translated from DE into Rumantsch Grischun.

Folgende Behörden und Stellen bearbeiten die Daten des IVZ:a. das ASTRA;b. die für das Erteilen und den Entzug der Fahrberechtigungen und der Fahrzeugausweise zuständigen Behörden des Bundes und der Kantone: die Daten in ihrem Zuständigkeitsbereich;c. die für die Treibstoffrationierung sowie die Belegung und Einmietung von Fahrzeugen für die Armee, den Zivilschutz und die wirtschaftliche Landesversorgung zuständigen Behörden: die Fahrzeughalter- und Fahrzeugdaten;d. die für die Abnahme von Führer- und Fahrzeugausweisen zuständigen Polizeiorgane: die Fahrberechtigungs- und Fahrzeugdaten;e. die für die Kontrolle der Verzollung und Versteuerung nach dem AStG zuständigen Behörden: die Daten in ihrem Zuständigkeitsbereich;f. die mit der Erhebung und der Überprüfung der Entrichtung der leistungsabhängigen Schwerverkehrsabgabe nach dem Schwerverkehrsabgabegesetz vom 19. Dezember 1997 betrauten Stellen: die Daten in ihrem Zuständigkeitsbereich;g. die mit der Erhebung und der Überprüfung der Entrichtung der Nationalstrassenabgabe nach dem Nationalstrassenabgabegesetz vom 19. März 2010 betrauten Stellen: die Fahrzeughalter- und Fahrzeugdaten;h. die für den Vollzug der Verminderung der CO2-Emissionen von Fahrzeugen nach dem CO2-Gesetz vom 23. Dezember 2011 zuständigen Behörden: die Daten in ihrem Zuständigkeitsbereich. Fassung gemäss Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026). Eingefügt durch Ziff. I des BG vom 17. März 2023 (AS 2023 453; BBl 2021 3026).  Fassung gemäss Anhang 2 Ziff. 1 des BG vom 17. März 2023, in Kraft seit 1. Mai 2024  (AS 2023 453; 2024 131; BBl 2021 3026; 2022 2323). SR 641.51 Eingefügt durch Ziff. I des BG vom 17. März 2023 (AS 2023 453; BBl 2021 3026).  Fassung gemäss Anhang 2 Ziff. 1 des BG vom 17. März 2023, in Kraft seit 1. Mai 2024  (AS 2023 453; 2024 131; BBl 2021 3026; 2022 2323). SR 641.81 Eingefügt durch Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026). SR 741.71 Eingefügt durch Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026). SR 641.71

Las suandantas autoritads ed ils suandants posts elavuran las datas dal SIAC:a. il UVIAS;b. las autoritads federalas e chantunalas ch’èn responsablas per conceder e per retrair las autorisaziuns da manischar ed ils documents dals vehichels: las datas da lur champ da cumpetenza;c. las autoritads ch’èn responsablas per raziunar il carburant sco er per requirir u per prender en locaziun vehichels per l’armada, per la protecziun civila e per il provediment economic dal pajais: las datas davart ils vehichels e davart lur possessurs;d. ils organs da polizia ch’èn responsabels per sequestrar permiss da manischar e documents da vehichels: las datas davart las autorisaziuns da manischar e davart ils vehichels;e. las autoritads ch’èn responsablas per controllar il pajament dals dazis ed il pajament da las taglias tenor la LTAut: las datas da lur champ da cumpetenza;f. ils posts ch’èn incaricads cun l’incassament e cun la controlla dal pajament da la taxa sin il traffic pesant dependenta da la prestaziun tenor la Lescha dals 19 da december 1997 davart la taxa sin il traffic da camiuns pesants: las datas da lur champ da cumpetenza;g. ils posts ch’èn incaricads cun l’incassament e cun la controlla dal pajament da la taxa per l’utilisaziun da las vias naziunalas tenor la Lescha dals 19 da mars 2010 davart la taxa da las vias naziunalas: las datas davart ils vehichels e davart lur possessurs;h. las autoritads ch’èn responsablas per exequir la reducziun da las emissiuns da CO2 da vehichels tenor la Lescha dals 23 da december 2011 davart il CO2: las datas da lur champ da cumpetenza. Versiun tenor la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). Integrà tras la cifra I da la LF dals 17 da mars 2023 (AS 2023 453; BBl 2021 3026). Versiun tenor la cifra 1 da l’agiunta 2 da la LF dals 17 da mars 2023, en vigur dapi il 1. da matg 2024 (AS 2023 453; 2024 131; BBl 2021 3026; 2022 2323). SR 641.51 Integrà tras la cifra I da la LF dals 17 da mars 2023 (AS 2023 453; BBl 2021 3026). Versiun tenor la cifra 1 da l’agiunta 2 da la LF dals 17 da mars 2023, en vigur dapi il 1. da matg 2024 (AS 2023 453; 2024 131; BBl 2021 3026; 2022 2323). SR 641.81 Integrà tras la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). SR 741.71 Integrà tras la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). SR 641.71